**แบบฟอร์มการตอบโต้ความเสี่ยงเพื่อสร้างความรอบรู้ด้านสุขภาพ (RRHL)**

**ข้อสรุป :** หญิงตั้งครรภ์ หญิงให้นมบุตร กับการติดเชื้อ**ไวรัสโคโรน่า หรือโควิด-19 (Covid-19)**

**ข้อเท็จจริง :** ข้อมูลจากศูนย์ภูมิต้านทาน และระบบทางเดินหายใจแห่งชาติ ([National Center for Immunization and Respiratory Diseases หรือ NCIRD)](https://www.cdc.gov/ncird/index.html) และกองโรคแพร่ระบาดของสหรัฐ ([Division of Viral Diseases](https://www.cdc.gov/ncird/dvd.html)) ระบุว่า ไวรัสโคโรนา 2019 หรือ[โควิด-19](http://www.sanook.com/health/21271/) ถือเป็นโรคใหม่ที่ยังมีข้อมูลในเรื่องของความเสี่ยงในการติดเชื้อค่อนข้างน้อย ดังนั้นไม่สามารถสรุปได้ 100% ว่าผู้หญิงที่กำลังตั้งครรภ์อยู่มีความเสี่ยงในการติดเชื้อไวรัสมากไปกว่าคนทั่วไปหรือไม่ หรือหากหญิงตั้งครรภ์ติดเชื้อแล้ว จะมีความเสี่ยงแท้งบุตร บุตรมีความผิดปกติ บุตรติดเชื้อไวรัสไปด้วย หรือส่งผลกระทบต่อ[สุขภาพ](https://www.sanook.com/health/)ที่แตกต่างไปจากคนปกติทั่วไปอย่างไรหรือไม่ ปัจจุบันยังไม่มีรายงานว่าคุณแม่ที่ติดเชื้อไวรัสให้กำเนิดบุตรที่ติดเชื้อไวรัสด้วย อิงจากสถิติผู้ป่วยในเมืองอู่ฮั่น ประเทศจีน ที่เป็นหญิง[ตั้งครรภ์](https://www.sanook.com/women/19029/) จำนวน 9 คน ไม่มีรายงานว่า เชื้อไวรัสจากแม่ท้องถูกส่งผ่านไปยังทารกในครรภ์ กล่าวได้ว่าน้ำคร่ำ น้ำนม และเลือดสายสะดือ ไม่ได้เป็นสื่อที่สามารถส่งผ่านเชื้อ ไวรัสโคโรน่า หรือโควิด-19 (Covid-19) ได้ จากเคสของเด็กทารกแรกเกิดคนหนึ่ง ที่มีผลเลือดเป็นบวก เพียง 30 ชั่วโมง หลังจากคลอดเท่านั้น ซึ่งไม่สามารถพิสูจน์ได้ว่า เชื้อสามารถส่งผ่าน จากแม่สู่ทารกในครรภ์ได้ แต่อย่างไรก็ตาม ยังสรุปไม่ได้ 100% เนื่องจากข้อมูลที่ได้มา มีแค่ข้อมูลที่ได้จากแม่ท้องไตรมาสที่สามแล้วเท่านั้นสำหรับในหญิงให้นมบุตร ไวรัสโคโรนา 2019 หรือ[โควิด-19](https://www.sanook.com/covid-19/) มีการติดต่อกันอย่างชัดเจนผ่านละอองน้ำลาย ยังไม่มีรายงานวิจัยใดๆ ที่เผยว่าคุณแม่ที่ติดเชื้อไวรัสสามารถแพร่เชื้อไวรัสผ่านน้ำนมสู่ลูกได้ แต่หากแม่มีการการดูแลลูกน้อยอย่างใกล้ชิดอาจเพิ่มความเสี่ยงให้ลูกได้รับไวรัสได้มากกว่า (เหมือนกันกับไข้หวัดใหญ่)

**ผลกระทบ :**

หญิงตั้งครรภ์ที่มีการเปลี่ยนแปลงที่เกิดขึ้นในร่างกาย อาจมีความเสี่ยงในการติดเชื้อต่างๆ ได้เหมือนกันความเสี่ยงที่จะติดเชื้อไวรัสในตระกูลเดียวกัน เช่น ไข้หวัดใหญ่ ที่หญิงตั้งครรภ์อาจมีอาการรุนแรงมากกว่าปกติได้ และปกติผู้หญิงที่กำลังครรภ์ จะมีภาวะความเครียด กังวล แม้ยังไม่มีรายงานว่าจะส่งผลกระทบต่อลูก แต่การรับทราบข้อมูลข่าวสารเกี่ยวกับการระบาดของไวรัสโคโรนา 2019 หรือ[โควิด-19](http://www.sanook.com/health/21271/) ระบาด อาจทำให้เครียดมากยิ่งขึ้น

**ระดับผลกระทบ :**

1. การกระจายของข้อมูล = 1
2. ผลกระทบต่อสุขภาพ = ๒
3. ผลกระทบต่อกลุ่มประชาชน = ๑
4. ความขัดแย้งของข้อมูล = 1
5. Hot Issues = 3
6. กระทบต่อภาพลักษณ์ขององค์กร = ๑

**ข้อแนะนำ** :

### **วิธีที่หญิงตั้งครรภ์-หญิงให้นมบุตร ควรดูแลตัวเองในช่วงโควิด-19 ระบาด**

1. ปิดปากทุกครั้งที่จาม หรือไอ (ไอจามใส่ข้อศอกของตัวเอง)

2. สวมหน้ากากอนามัยเมื่อออกไปนอกบ้าน หรือไปในที่สาธารณะ

3. หลีกเลี่ยงการอยู่ใกล้ชิด มีปฏิสัมพันธ์กับผู้ป่วย

4. ล้างมือบ่อยๆ ด้วยสบู่ หรือเจลล้างมือที่มีส่วนผสมของแอลกอฮอล์ 70% ขึ้นไป

5. ปฏิบัติตัวตามข้อควรระวังที่แพทย์แนะนำ และถ้ามีอาการป่วย รีบไปหาหมอแต่เนิ่นๆ

6. การให้นมบุตร หากไม่มีอาการป่วยใดๆ รวมถึงไม่มีความเสี่ยงใดๆ สามารถให้นมบุตรได้เหมือนเดิม แต่หากอยู่ในกลุ่มเสี่ยง หรือตรวจพบแล้วว่าเป็นผู้ติดเชื้อ ควรอยู่ห่างจากลูก และคนอื่นๆ อาจจะปั้มนมให้ลูกดื่มจากขวดแทน (ให้คนอื่นป้อนนมให้) และล้างมือก่อนหยิบจับสัมผัสอุปกรณ์ปั้มนม ขวดนม จุกนม และอื่นๆ ที่จะให้ลูกใช้ องค์การทุนเพื่อเด็กแห่งสหประชาชาติ หรือ ยูนิเซฟ (United Nations Children's Fund - UNICEF) ได้ให้ข้อมูลไว้ว่า แม่ยังสามารถให้นมบุตรได้ปกติ โดยผ่านการป้องกันที่เหมาะสม เพื่อไม่ให้แพร่เชื้อไปสู่ลูกน้อย โดยต้องใส่หน้ากากอนามัยทุกครั้ง เพื่อป้องกันการแพร่กระจายของเชื้อโรค ล้างมือให้สะอาดทั้งก่อนและหลังสัมผัสตัวลูก รวมไปถึงทำความสะอาดเสื้อผ้า ผ้าอ้อม เครื่องปั้มนม ถุงเก็บน้ำนม หรืออุปกรณ์อื่น ๆ ที่ได้ไปสัมผัสด้วย

**หน่วยงานที่ตรวจสอบ :** ศูนย์อนามัยกลุ่มชาติพันธุ์ ชายขอบ และแรงงานข้ามชาติ

**วันที่พบข่าว/เหตุการณ์ :** ๒๓ มีนาคม 2563

**แหล่งข้อมูลอ้างอิง :**

1. <https://www.sanook.com/health/21201/>

2. <https://www.sanook.com/women/161149/>

**ผู้จัดทำ :** นางรุ่งรัศมี ศรีวงศ์พันธ์